Δημήτρης Χατζηισαΐας

Ο Δημήτρης Χατζηισαΐας (γένν. 21 Σεπτεμβρίου 1992) είναι Έλληνας επαγγελματίας ποδοσφαιριστής που αγωνίζεται ως κεντρικός αμυντικός για τον Ατρόμητο.

Συλλογική καριέρα

Πρώτα επαγγελματικά βήματα 
Το καλοκαίρι του 2011 ο Δημήτρης Χατζηισαΐας μεταγράφηκε από την Ομόνοια Σταυρούπολης στον Βατανιακό, με τη φανέλα του οποίου αγωνίστηκε για 1 χρόνο στη Φούτμπολ Λιγκ 2, σημειώνοντας 19 συμμετοχές. Ακολούθησε μια ακόμη χρονιά στο ίδιο πρωτάθλημα με τον Α.Ο. Γλυφάδας και το καλοκαίρι του 2013 μεταγράφηκε στον Α.Ο. Χανίων, με τον οποίο αγωνίστηκε 1 χρόνο στη Φούτμπολ Λιγκ.

Πανιώνιος 
Τον Ιούνιο του 2014 ο Πανιώνιος και ο Α.Ο. Χανίων ήρθαν σε συμφωνία για τη μετακίνηση του Χατζηισαΐα στον σύλλογο της Νέας Σμύρνης.

ΠΑΟΚ 
Στις 29 Ιανουαρίου 2016 ο ΠΑΟΚ επιβεβαίωσε ότι ο Χατζηισαΐας θα ενταχθεί στην ομάδα την 1η Φεβρουαρίου 2016 από τον Πανιώνιο με το ποσό της μεταγραφής να είναι €1 εκατομμύριο. Υπέγραψε συμβόλαιο για τρία και μισό χρόνια με αποδοχές ύψους των €200.000 ανά έτος. Παρουσιάστηκε στα ΜΜΕ ως παίκτης του ΠΑΟΚ την 1η Φεβρουαρίου και πήρε τον αριθμό 5 στη φανέλα. Έκανε το ντεμπούτο του με τον ΠΑΟΚ στις 7 Φεβρουαρίου σε μια εκτός έδρας ήττα 1–0 εναντίον του πρωταθλητή Ολυμπιακού. Το πρώτο του γκολ ήρθε ένα μήνα αργότερα με ένα σουτ από μια ασίστ του Δημήτρη Πέλκα στην εκτός έδρας ήττα του ΠΑΟΚ με 2–1 από τον Πανθρακικό.  Την επόμενη σεζόν (2016–17) δεν είχε συμμετοχές με την ομάδα, έφτασε, όμως, στην κατάκτηση του Κυπέλλου Ελλάδας (με συμμετέχοντες στον τελικό τον ΠΑΟΚ και την ΑΕΚ). Νικητής ήταν η ομάδα της Θεσσαλονίκης με σκορ 2–1. Αυτός ήταν ο πρώτος τίτλος στην καριέρα του Έλληνα αμυντικού.

Ατρόμητος 
Την επόμενη χρονιά (2017–18) δόθηκε δανεικός από τον ΠΑΟΚ στον Ατρόμητο Αθηνών για έναν χρόνο. Στην ομάδα του Περιστερίου καθιερώθηκε ως βασικός, πραγματοποιώντας καλές εμφανίσεις, ενώ σκόραρε και μία φορά, με αποτέλεσμα ο δανεισμός του να ανανεωθεί για έναν ακόμη χρόνο, όπου και πάλι αποτέλεσε έναν από τους βασικούς παίκτες της άμυνας.

Ρίζεσπορ 
Στις 23 Ιουλίου του 2019 πήρε μεταγραφή στην τούρκικη Ρίζεσπορ με αμοιβή 500.000€.

Επιστροφή στον Ατρόμητο 
Στις 2 Ιουλίου 2021 ανακοινώθηκε η επιστροφή του στον Ατρόμητο ύστερα από δύο χρόνια, στον οποίο υπέγραψε συμβόλαιο για τα επόμενα δύο χρόνια.

Στατιστικά

Τίτλοι - Διακρίσεις 
ΠΑΟΚ

 Κύπελλο Ελλάδας: 1 (2016–17)

Αναφορές

Εξωτερικοί σύνδεσμοι 
 Soccerway
 TablesLeague

Έλληνες ποδοσφαιριστές
Ποδοσφαιριστές Α.Ο. Γλυφάδας
Ποδοσφαιριστές Γ΄ Εθνικής Ελλάδας
Ποδοσφαιριστές Α.Ο. Χανιά
Ποδοσφαιριστές Φούτμπολ Λιγκ (Ελλάδα)
Ποδοσφαιριστές ΠΑΟΚ
Ποδοσφαιριστές Πανιωνίου
Ποδοσφαιριστές Σούπερ Λιγκ Ελλάδας
Ποδοσφαιριστές Ατρόμητου Αθηνών
Αμυντικοί ποδοσφαιριστές
Ποδοσφαιριστές Ρίζεσπορ
Ξένοι ποδοσφαιριστές στην Τουρκία
Ποδοσφαιριστές Σερκλ Μπρυζ
Ξένοι ποδοσφαιριστές στο Βέλγιο
Έλληνες ποδοσφαιριστές στο εξωτερικό